Bonnie «Prince» Billy:«Wolfroy Goes To Town» 

(Domino / Playground) 

Fungerer best hjemme. 

Platesamlere har en Will Oldham-utfordring. 
I sitt attende artistår har 40-åringen bikket tjue album under forskjellige navn og sjangre, i tillegg til et utall andre utgivelser. 
Årets pussig titulerte album er like delikat som fjorårets, men mer kryptisk i sin ekstreme stillhet. 
Sammen med obligatoriske snålkontroversielle linjer som «As boys, we fucked each other», utfordrer Oldhams nær-hviskende vokal og gitarplukking i ulike taktskifter musikkens bærbare muligheter. 

Ikke engang det mest intense er hørbart langs en minimalt trafikkert bygate. 
Med andre ord: 
En vinylskatt for dem som liker seg best hjemme. 

BESTE LÅT: 
«Cows» 

TOR MARTIN BØE 
